- Hindi News
- National
- वाद विवाद प्रतियोगिता में युवाओं ने केंद्र सरकार के नोटबंदी फैसले की प्रशंसा की
वाद-विवाद प्रतियोगिता में युवाओं ने केंद्र सरकार के नोटबंदी फैसले की प्रशंसा की
एसडी स्कूल की छात्रा रिया का राष्ट्रीय स्तर ताइक्वांडो प्रतियोगिता में चयन
कस्बेके हरियाणा बीएड कॉलेज में विमुद्रीकरण विषय पर वाद-विवाद प्रतियोगिता का आयोजन किया गया। इस प्रतियोगिता मेें प्रधानमंत्री द्वारा नोटबंदी विषय पर तर्क-वितर्क किया गया। बीएड प्रथम वर्ष के 36 एवं बीएड द्वितीय वर्ष के 47 विद्यार्थियों ने प्रतियोगिता में भाग लिया। बीएड द्वितीय वर्ष के छात्र नोटबंदी के पक्ष में और बीएड प्रथम वर्ष के छात्रों ने विपक्ष की भूमिका निभाई।
बीएड प्रथम वर्ष से हिमांशी एवं बीएड द्वितीय वर्ष से आशु को सबसे अच्छा वक्ता चुना गया। प्रतियोगिता में युवाओं ने इस फैसले की प्रशंसा की। उन्होंने कहा कि प्रधानमंत्री का ये फैसला ऐतिहासिक फैसला रहेगा। इससे आम लोगों को फायदा होगा। देश में नए आयाम स्थापित होने के साथ साथ भ्रष्टाचार पर लगाम लगेगी। कालेज के चेयरमैन बलबीर सैनी ने भी नोटबंदी पर अपने विचार रखे। कहा, आज देश का युवा वर्ग भी भ्रष्टचार जैसे अभिशाप से मुक्ति चाहता है। इस अवसर पर प्राचार्या अनूप कुमार, डॉ. सुरेश कुमार, सोहन लाल, डॉ. किरण बाला, सुनीता देवी भी शामिल रही।
tgl_Latn sot_Latn hin_Deva hin_Deva hin_Deva hin_Deva hin_Deva